[{"text_idx": "#000000", "text": "Croeso i Ysgol Gynradd Gymunedol Penparc"}, {"text_idx": "#000005", "text": "Lleolir yr ysgol ar gyrion pentref Penparc, ryw dair milltir i\u2019r gogledd o dref Aberteifi. Gwasanaetha\u2019r ysgol y pentref a\u2019r ardal gyfagos. Derbynia\u2019r ysgol ddisgyblion yn llawn amser i\u2019r Dosbarth Derbyn yn y tymor yn dilyn eu pen-blwydd yn bedair oed."}, {"text_idx": "#000006", "text": "Mae yna 5 dosbarth ar hyn o bryd, 2 yn y Cyfnod Sylfaen a 3 yng Nghyfnod Allweddol 2. Mae gan yr ysgol gae chwarae gwych sydd hefyd yn fantais i\u2019r gymuned a thi\u0302m pe\u0302l-droed Pentref Penparc."}, {"text_idx": "#000007", "text": "Mae yna Ysgol Feithrin y Mudiad Meithrin ar safle\u2019r ysgol a dderbynia blant o ddwy a hanner oed a chydweithiwn yn agos gyda\u2019n gilydd."}, {"text_idx": "#000009", "text": "Ein nod yw darparu addysg gynhwysol o safon uchel mewn amgylchedd dysgu sy\u2019n hyrwyddo datblygiad pob plentyn. Darperir cyfleoedd sydd yn manteisio ar y diwylliant Gymraeg a Chymreig cryf sydd yn ein cymuned a sicrheir y bydd yr addysg a gynigir yn paratoi ein disgyblion i fod yn aelodau cyfrifol, hyderus a gwerthfawr o\u2019n cymdeithas."}]